I forbindelse med juleøllens frigivelse har Politiets færdselsafdeling med assistance fra ordenspolitiet foretaget en spritrazzia over hele Nordjylland. Razziaen fandt sted fra kl. 21.00 fredag aften til kl. 8.15 lørdag morgen. I tidsrummet er 17 bilister blevet taget i at være berusede. En enkelt af bilisterne var desuden påvirket af narko. - Det er da særdeles nedslående, at der er blevet taget så mange spritbilister. Det håber vi ikke gentager sig. Vi går jo ind i en tid med julefrokoster, og her har vi jævnligt politi på vejene til at tjekke bilisterne, siger vagtchef Frank Liltorp til TV2 Nord. Det var en spritbilist, der i morges kørte galt i Limfjordstunnellen på grund af oprydningsarbejdet har det skabt store kødannelser en stor del af lørdagen.

Referat:
Nordjyllands Politi betegner det som et nedslående resultat, at hele 17 bilister er taget med for meget alkohol i blodet natten til lørdag.